
1. Asjaolud ja menetluse käik
Detailplaneeringu algatamise ettepaneku on esitanud Narva Linnavalitsuse Arhitektuuri- ja Linnaplaneerimise Amet ning planeering algatati 21.12.2017 Narva Linnavolikogu otsusega nr 84 “ Aleksander Puškini tn 29, 29a, 31, 33 ja lähiala detailplaneeringu koostamise algatamine“. Algatamisotsuse punkti 4.1. kohaselt detailplaneeringu korraldajaks on Narva Linnavalitsuse Arhitektuuri- ja Linnaplaneerimise Amet.
Planeering on kooskõlastatud lähteseisukohtades loetletud asutuste ja isikutega. Lisaks, planeeringulahenduse eskiis sai arutatud 13.04.2018 toimunud eskiisi avalikul arutelul. 02.10.2018 kooskõlastas Narva Linnavalitsuse Arhitektuuri- ja Linnaplaneerimise Amet Skepast&Puhkim OÜ poolt koostatud „Aleksander Puškini tn 29, 29a, 31, 33 ja lähiala detailplaneeringu“ lõplikku lahendust. Seega, detailplaneering on valmis vatuvõtmiseks ja avaliku väljapaneku korraldamiseks.
Vastuvõtmisele esitatud detailplaneeringu eesmärgiks on Aleksander Puškini tn 29 asuva Kesklinna gümnaasiumi rekonstrueerimine põhikooliks ning kruntidel Aleksander Puškini tn 29a, 31 ja 33 olemasoleva hoonestuse lammutamine ja ehitusõiguse määramine uue riigigümnaasiumi jaoks. Samuti kaasatakse detailplaneeringusse maaüksusi Õhu tn T1, Õhu tn T1, Aleksander Puškini tn 31 ja Aleksander Puškini tn L5 vahele jääva reformimata riigimaa üksust ning lähiala. Põhikoolis on planeeritud kuni 864 õppekohta ja riigigümnaasiumis kuni 900 õppekohta. Vastuvõtmiseks esitatud detailplaneering on esitanud  lahenduse liikluskorralduse (juurdepääsude ja parkimise), maa-ala heakorrastuse ja haljastuseks, määranud tehnovõrkude asukohad. Planeeringuga kavandatakse linnaehituslikult olulisi muudatusi.
Põhikooli puhul planeeritakse lammutada olemasolevad korpused B ja C ning aula ning säilitada arhitektuurse väärtusega korpus A ja võimla. Olemasoleva koolikompleksi A korpus (kollane maja Aleksander Puškini ja Hariduse tänava nurgal) on Narva kontekstis väärtuslik ning vajab säilitamist. See on rajatud 1926. aastal koolimajaks (projekti autor Nikolai Opatski) ning pärast sõda taastatud muudetud kujul. Tänapäeval see hoone on üks vähestest sõjaeelsetest hoonetest Narva kesklinnas. Parima arhitektuurilahenduse leidmiseks viiakse läbi avalik arhitektuurikonkurss.
Kehtiva Narva linna üldplaneeringu järgi on antud ala maakasutuse sihtotstarbeks üldkasutatavate hoonete maa (A), haljasala maa (HP), ärimaa (B) ja teemaa (LT). Detailplaneering on kooskõlas kehtiva Narva linna üldplaneeringuga.
2. Õiguslikud alused
2.1. Narva Linnavolikogu 21.12.2017 otsuse nr 84 “ Aleksander Puškini tn 29, 29a, 31, 33 ja lähiala detailplaneeringu koostamise algatamine“ punkti 4.1. kohaselt detailplaneeringu korraldajaks on Narva Linnavalitsuse Arhitektuuri- ja Linnaplaneerimise Amet;
2.2. Narva Linnavolikogu 17.11.2016 määrusega nr 23 kehtestatud Narva Linnavalitsuse Arhitektuuri- ja Linnaplaneerimise Ameti põhimääruse § 7 punkti 7 ja 8 Arhitektuuri- ja planeerimise osakonna põhiülesandeks on planeerimistegevuse korraldamine linna territooriumil ja detailplaneeringute lähteülesannete koostamine ja detailplaneeringute koostamise korraldamine;
2.3. Planeerimisseaduse § 134 kohaselt teeb planeeringu koostamise korraldaja pärast detailplaneeringu kooskõlastamist detailplaneeringu vastuvõtmise otsuse, millega kinnitab, et detailplaneering vastab õigusaktidele ja valla või linna ruumilise arengu eesmärkidele.

3. Otsus
Võtta vastu Narva linnas Kerese linnaosas Skepast&Puhkim OÜ poolt koostatud „Aleksander Puškini tn 29, 29a, 31, 33 ja lähiala detailplaneering“ pindalaga ca 3,1 ha (vastavalt lisatud detailplaneeringu põhijoonisele – Lisa 1) ning korraldada detailplaneeringu avalik väljapanek.
4. Rakendussätted

4.1. Narva Linnavalitsuse Arhitektuuri- ja Linnaplaneerimise Ametil avaldada otsus ajalehes „Põhjarannik“ ja “Город” ning ameti veebilehel.
4.2. Käesolev korraldus jõustub teatavakstegemisest.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.

